CELEX: 32018D0882
Language: da
Date: 2018-06-18 00:00:00
Title: Rådets afgørelse (FUSP) 2018/882 af 18. juni 2018 om EU-medlemsstaternes midlertidige modtagelse af visse palæstinensere og om ændring af fælles holdning 2002/400/FUSP

19.6.2018   
            
            
               DA
            
            
               Den Europæiske Unions Tidende
            
            
               L 155/8
            
         RÅDETS AFGØRELSE (FUSP) 2018/882
   af 18. juni 2018
   om EU-medlemsstaternes midlertidige modtagelse af visse palæstinensere og om ændring af fælles holdning 2002/400/FUSP
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29 og artikel 31, stk. 1, og
   ud fra følgende betragtninger:
   
               (1)
            
            
               Den 18. april 2016 vedtog Rådet afgørelse (FUSP) 2016/608 (1), hvorved gyldigheden af visse palæstinenseres nationale tilladelser til indrejse i og ophold på området for de medlemsstater, der er omhandlet i fælles holdning 2002/400/FUSP (2), blev forlænget med yderligere 24 måneder.
            
         
               (2)
            
            
               Republikken Cypern bør tilføjes til listen over medlemsstater omhandlet i artikel 2 i fælles holdning 2002/400/FUSP.
            
         
               (3)
            
            
               På baggrund af en vurdering af anvendelsen af fælles holdning 2002/400/FUSP finder Rådet, at gyldigheden af disse tilladelser forlænges med yderligere 24 måneder —
            
         VEDTAGET DENNE AFGØRELSE:
   Artikel 1
   De medlemsstater, der er omhandlet i artikel 2 i fælles holdning 2002/400/FUSP, forlænger gyldigheden af de nationale tilladelser til indrejse og ophold, der er givet i medfør af artikel 3 i den fælles holdning, med yderligere 24 måneder fra den 31. januar 2018.
   Artikel 2
   I fælles holdning 2002/400/FUSP foretages følgende ændringer:
   
               1)
            
            
               Artikel 1 affattes således:
               »Artikel 1
               Denne fælles holdning vedrører palæstinensere, der tilhører den gruppe palæstinensere, som er berørt af det aftalememorandum der blev indgået mellem Den Palæstinensiske Myndighed og Israels regering den 5. maj 2002 vedrørende en fredelig evakuering af Fødselskirken i Betlehem, og som har indvilget i midlertidigt at blive sendt til og modtaget af Den Europæiske Unions medlemsstater.«
            
         
               2)
            
            
               Artikel 2 affattes således:
               »Artikel 2
               Følgende medlemsstater modtager midlertidigt og udelukkende af humanitære grunde de 13 i artikel 1 omhandlede palæstinensere: Belgien, Grækenland, Spanien, Irland, Italien, Cypern og Portugal.«
            
         Artikel 3
   Denne afgørelse træder i kraft på dagen for vedtagelsen.
   
      Udfærdiget i Luxembourg, den 18. juni 2018.
      
         
            På Rådets vegne
         
         R. PORODZANOV
         
            Formand
         
      
   
   
      (1)  Rådets afgørelse (FUSP) 2016/608 af 18. april 2016 om EU-medlemsstaternes midlertidige modtagelse af visse palæstinensere (EUT L 104 af 20.4.2016, s. 18).
   
      (2)  Rådets fælles holdning 2002/400/FUSP af 21. maj 2002 om EU-medlemsstaternes midlertidige modtagelse af visse palæstinensere (EFT L 138 af 28.5.2002, s. 33).